**Ilvesohje**  09.11.2016 Limingan-Temmeksen metsästysyhdistys ry

Luvanhaltija: Toni Kumpuvaara 040 581 53 26. Yhdistyksellä on yksi ilveksen kaatolupa.

**Yleiset säännöt**

Lupa pyritään käyttämään asutuksen lähellä liikkuvaan ja ehdottomasti aikuiseen aikuiseen yksilöön. Metsästykseen saavat osallistua yhdistyksen jäsenet. Ilveksen metsästykseen ei myydä vieraslupaa. Jahdissa käytettävien koirien tulee olla yhdistyksen jäsenen omistuksessa. Metsästys toteutetaan omatoimisesti. Metsästäjät saavat vapaasti muodostaa jahtiseurueet. Metsästystapoina kaikki lain sallimat metsästysmuodot. Metsästysaika vain päivisin klo 08.00-17.00. Loukut saavat olla viritettynä ympäri vuorokauden.

**Käytännön metsästys**

Metsästäjien löytäessä jäljet, tai koiran saadessa ilveksen ylös, tai ilveksen mentyä loukkuun, pyydetään pyyntilupa ilvespuhelimesta: **044 3633 569**  soittamalla tai tekstiviestillä: ”ilveslupa? Matti Möttönen”. Pyyntilupa on voimassa kaksi tuntia, tai niin pitkään, kunnes joku toinen lupaa pyytää, mutta kuitenkin kyseisen päivän klo 17.00 asti.

Esim: A pyytää lupaa tekstiviestillä klo 08.15. Lupapuhelin vastaa: Ilveslupa ok 08.15-10.15. B pyytää lupaa klo 09.00. Lupapuhelin vastaa: ”Ilveslupa EI. Vapautuu 10.15. Odota vahvistus.”

Lupapuhelin ilmoittaa heti A:lle, että lupaa on kysytty uudestaan. Lupapuhelin varmistaa A:lta klo 10.15 onko ilves kaatunut, jos ei, keskeyttää luvan ja lähettää B:lle viestin:” Ilveslupa ok. 10.15-12.15” jne.

Ilveksen kaaduttua, kaataja ilmoittaa siitä välittömästi lupapuhelimeen

Lupaa voi pyytää vain yksi pyyntiporukka kerrallaan, ei usea henkilö samasta porukasta. Systeemin toiminta perustuu herrasmiessopimukseen siihen, että systeemiä ei käytetä väärin.

Ilveksen kaaduttua, jahdin päättymisestä ilmoitetaan yhdistyksen facebook sivulla, nettisivulla ja suoraan kaikille lupaa pyytäneelle.

Luvan saa vain ilvespuhelimesta, ei luvanhaltijalta. Ilvespuhelimen päivystäjiä on useampi henkilö, aina sellainen, jolla on valmius vastata välittömästi. Lupapuhelimen päivystäjä ei itse osallistu jahtiin. Jos Lupapuhelimeen ei saa yhteyttä, soittakaa luvanhaltijalle (Kumpuvaara) niin asia tarkistetaan. Lupapuhelin avataan 1.12.2016.

Kaadettu ilves kuuluu luvanhaltijalle. Kaataja voi lunastaa saaliin kaatolupamaksua (60€) vastaan. Kaataja huolehtii kaikista kaadon aiheuttamista kuluista esim. Ruhon tutkimuksiin lähetyksen jne

Huomatkaa, että jahdissa vastuu on ainoastaan sillä, joka ampuu. Lupapuhelimen päivystäjä tai luvanhaltija eivät ole missään vastuussa jahdin kulusta.

**Ylimääräisen ilveksen ampuminen on törkeä metsästysrikos ja vastuuseen siitä joutuvat ainoastaan kaatoon osalliset henkilöt.**

-Toni Kumpuvaara-